**Ján I. Bezzemok** (angl.  *John Lackland*, franc.  *Jean Sans Terre*) (\* 24. december 1166, Oxford, Anglicko – † 19. október 1216, Newark-on-Trent) bol kráľ Anglicka (1199 – 1216), vojvoda Akvitánska a Normandie, pán (*Lord*) Írska a gróf z Maine.

Životopis
---------

Svoje priezvisko získal pravdepodobne tak, že sa narodil nečakane a „neskoro", keď už jeho otec Henrich II. Plantagenet rozdelil svoje panstvá medzi svojich troch starších synov. Neskôr sa toto priezvisko stalo ešte obľúbenejším, keď ako anglický kráľ stratil vo vojnách s francúzskym kráľom Filipom II. Augustom väčšinu kontinentálnych dŕžav svojho rodu (najmä Akvitánsko a Maine). 

Jeho vláda bola poznamenaná bezohľadnosťou, s akou presadzoval svoje priania a miestami až chorobnou pomstychtivosťou a bezzásadovosťou, ktorou sa vyznačovala jeho povaha. Aj keď občas prejavoval politického génia, často mu chýbal cit pre to, kedy je vhodné nejaký prečin odpustiť a najmä nedokázal rozlíšiť záväzky, ktoré možno porušiť, od tých, ktoré sa porušiť nedajú. 

Nakoniec sa dostal do situácie, keď musel bojovať súčasne s inváziou francúzskych jednotiek (vedených francúzskym princom Ľudovítom, ktorého časť anglickej šľachty prehlásila anglickým kráľom) a vzburou Welšanov, Škótov a väčšiny svojej domácej šľachty. V roku 1215 bol prinútený podpísať *Veľkú listinu práv a slobôd*, ktorá zásadne obmedzovala kráľovskú moc. 

Zomrel na kombináciu celkového vyčerpania a úplavice vo veľmi ťažkej vojenskej situácii. Jeho smrť však situáciu vyriešila, pretože väčšina anglickej šľachty sa vzbúrila proti nemu a nie proti trónu. Keď zmizol dôvod vzbury, vrátila sa väčšina britskej šľachty na stranu jeho syna Henricha III. a francúzske vojská vyhnala z krajiny. Novozavedené obmedzenia kráľovskej moci však ostali prevažne zachované.

Smrť a posledné miesto odpočinku
--------------------------------

Vo svojom závete stanovil, že chce byť pochovaný vo Worcesterskej katedrále, medzi svätyňami svätého Wulfstana a svätého Oswalda. Originál závetu (najstarší zachovaný kráľovský závet v Anglicku) je stále uložený v Katedrálnej knižnici a možno ho vidieť po predchádzajúcej dohode. Kráľ Ján je pochovaný na čestnom mieste pred hlavným oltárom. Jeho hrobka obsahuje Plantaganetov odznak troch levov a má najstaršiu kráľovskú podobizeň v Anglicku. Jánov syn Henrich III. navštevoval hrob svojho otca a patril medzi významných dobrodincov katedrály.

Rodina
------

Bol ženatý dva razy. 29. augusta 1189 sa oženil s grófkou Izabelou z Gloucesteru (\* 1170 – † 1217), toto manželstvo bolo kvôli bezdetnosti v roku 1199 anulované.

24. augusta 1200 sa jeho druhou manželkou stala grófka Izabela z Angoulême (\* asi 1188 – † 1246). Narodilo sa im päť detí:

* Henrich III. (\* 1. október 1207 – † 16. november 1272), anglický kráľ
* Richard ((\* 5. január 1209 - † 2. apríl 1272), gróf z Cornwallu ∞
	+ 1/ 1231 grófka Isabela Marshalová (\* 1200 - † 1240)
	+ 2/ 1243 grófka Sancha Provensalská (\* 1228 – † 1261)
	+ 3/ 1269 grófka Beatrix z Falkenburgu (\* 1253 - † 1277)
* Jana (\* 22. júl 1210 - † 4. marec 1238) ∞ 1221 škótsky kráľ Alexander II. (\* 1198 - † 1249)
* Izabela (\* 1214 - † 1. december 1241) ∞ 1235 cisár Fridrich II. (\* 1194 – † 1250)
* Eleonóra (\* 1215 – † 13. apríl 1275) ∞
	+ 1/ 1224 gróf William Marshal (\* 1190 – † 1231)
	+ 2/ 1238 gróf Simon V. de Montfort (\* 1208 - † 1265)

Iné projekty
------------

Commons
* Spolupracuj na Commons Commons ponúka multimediálne súbory na tému **Ján I. (Anglicko)**

|  |
| --- |
| Ján I.  **Plantagenetovci** |
| Vladárske tituly |
|
| Predchodca**Richard I.** | **kráľ Anglicka**6. apríl 1199 – 19. október 1216 | Nástupca**Henrich III.** |
|
| **Vznik** | **lord Írska**1185 – 1216 |

| * z
* d
* u
Panovníci Anglicka |
| --- |
| 
* Alfréd Veľký
* Eduard I. Starší
* Athelstan
* Edmund I.
* Edred
* Edwy
* Edgar
* Eduard Mučeník
* Ethelred II.
* Sven I.
* Edmund II.
* Knut Veľký
* Harold I.
* Hardiknut
* Eduard Vyznávač
* Harold II.
* Viliam I.
* Viliam II.
* Henrich I.
* Štefan
* Henrich II.
* Richard I.
* Ján I.
* Henrich III.
* Eduard I.
* Eduard II.
* Eduard III.
* Richard II.
* Henrich IV.
* Henrich V.
* Henrich VI.
* Eduard IV.
* Eduard V.
* Richard III.
* Henrich VII.
* Henrich VIII.
* Eduard VI.
* Mária I.
* Alžbeta I.
* Jakub I.
* Karol I.
* Karol II.
* Jakub II.
* Mária II. a Viliam III.
* Anna

 | Anglická vlajka |

Autoritné údaje: * BnF: 121447172
* GND: 118639927
* ISNI: 0000 0000 6643 2317
* LCCN: n80126225
* NK ČR: ola2008455912
* VIAF: 36954467
* WorldCat: lccn-n80126225